Discussió:Estat d'emergència

message: Bon dia, 
He estat revisant les modificacions d'en  i no veig gaire clares les referències als plans d'emergències de la Generalitat de Catalunya. La Generalitat de Catalunya no té competència per a declarar l'estat d'emergència (que és al que refereix l'article) sinó que té competències per a elaborar i executar plans d'emergència (que no tenen res a veure amb un estat d'emergència pròpiament dit). A banda d'això, bona part de l'article sembla una còpia directa de les fonts; per exemple (això es repeteix en molts dels plans esmentats):
Article de viquipèdia:
* Limitar l’aigua a 230 litres per habitant i dia.
* Reduir la dotació de reg agrícola en un 40% o optar per aigües regenerades.
* Restarà prohibit l’ús d’aigua per al reg de jardins i zones verdes de caràcter públic o privat (excepte el reg de supervivència d’arbres o plantes, que es farà gota o a gota o en regadora).
* Quedarà prohibit el reg de gespa en tots els casos, excepte en superfícies destinades a pràctica federada d’esport, o aquell reg que es faci reutilitzant aigües de pluja recollides de les teulades o bé aigua regenerada de les depuradores.
* No es podran netejar els carrers, clavegueram, paviments, façanes o edificis amb aigua potable.
* Només es pot fer ompliment parcial de piscines d’aigua dolça que disposin de sistemes de recirculació i sempre amb les quantitats mínimes per garantir la qualitat sanitària de l’aigua; i en centres educatius, les piscines desmuntables de menys de 500 litres destinades al bany d’infants.
Betevé [enllaç]:
* Limitar l’aigua a 230 litres per habitant i dia.
* Reduir la dotació de reg agrícola en un 40 % o optar per aigües regenerades.
* Restarà prohibit l’ús d’aigua per al reg de jardins i zones verdes de caràcter públic o privat (excepte el reg de supervivència d’arbres o plantes, que es farà gota o a gota o en regadora).
* Quedarà prohibit el reg de gespa en tots els casos, excepte en superfícies destinades a pràctica federada d’esport, o aquell reg que es faci reutilitzant aigües de pluja recollides de les teulades o bé aigua regenerada de les depuradores.
* No es podran netejar els carrers, clavegueram, paviments, façanes o edificis amb aigua potable.
* Només es pot fer ompliment parcial de piscines d’aigua dolça que disposin de sistemes de recirculació i sempre amb les quantitats mínimes per garantir la qualitat sanitària de l’aigua; i en centres educatius, les piscines desmuntables de menys de 500 litres destinades al bany d’infants.
Cito , ja que no sé si s'ha de procedir a esborrar la informació per tema drets d'autor o s'han de deixar uns dies per a esmenar-ho.
Gràcies! Darth (disc.) 15:19, 26 oct 2023 (CEST)
replies: text: El primer que hem de fer és mirar què ens diu l'autor de l'article. Com que ja està avisat, supòs que passarà per aquí. Més tard, ja parlarem d'ocultar historials si és adient. Pau Cabot · Discussió 15:23, 26 oct 2023 (CEST)
replies: text: :Bona tarda, la Generalitat si que té competències en declarar estats d'emergència a nivell autonòmic, no només té plans d'actuació per a cada emergència sinó que actualment està vigent a gran part de Catalunya l'estat d'exepcionalitat que comporta una limitació de drets per als habitants, que és el que passa majoritàriament quan es declara un estat d'emergència. Altra cosa és que en situacions de pandèmia, o altres situacions a nivell estatal, aquesta competència passi a ser de l'estat a causa de la situació general que es pateix, tot i que el govern de Catalunya pot posar més restriccions. Les referències a l'article encara no estan completes perquè les poso quan acabo de fer l'article. Encara em faltaria posar les situacions que hi han hagut anteriorment a Catalunya com el de la sequera de 2008, ampliar el contingut dels estats d'emergència que s'han declarat a l'estat espanyol... També he vist que se m'ha quedat un apartat sobre la sequera descolocat. Sobre el contingut que hi ha a les seccions dels plans especials per a emergències de la Generalitat de Catalunya, si, són les parts més importants dels documents del pla i bona part és copiat. Si creieu que s'hauria de resumir endavant. Marti.bdb (disc.) 18:09, 26 oct 2023 (CEST)
replies: text: ::Bona tarda ! En primer lloc, no he pogut trobar cap referència que digui que la Generalitat pot decretar estats d'emergència (a Espanya n'hi ha 3 -excepció, alarma i setge- i són competència del govern central); com ja he dit, pot activar plans per emergència, que no és el mateix (per exemple, l'Ajuntament de Barcelona també pot activar plans d'emergència, però no cap estat d'emergència [Enllaç]). En segon lloc, sobre el tema del text copiat, hi ha vora uns 115.000 octets (de 117.000) de text amb certs problemes de còpia directa de text; no dic que tot sigui una còpia directa, però hi ha moltíssims punts amb problemes; això vol dir que, inclús si consideressim que aquest és l'article adient per a aquesta informació, més del 95% s'hauria de refer completament.--Darth (disc.) 19:53, 26 oct 2023 (CEST)
replies: text: :::Aquí ho tens:

text: :::ARTICLE 132. EMERGÈNCIES I PROTECCIÓ CIVIL

text: :::# Correspon a la Generalitat la competència exclusiva en matèria de protecció civil, que inclou, en tot cas, la regulació, la planificació i l'execució de mesures relatives a les emergències i la seguretat civil, i també la direcció i la coordinació dels serveis de protecció civil, que inclouen els serveis de prevenció i extinció d'incendis, sens perjudici de les facultats dels governs locals en aquesta matèria, respectant el que estableixi l'Estat en exercici de les seves competències en matèria de seguretat pública.

text: :::# La Generalitat, en els casos relatius a emergències i protecció civil d'abast superior a Catalunya, ha de promoure mecanismes de col·laboració amb altres comunitats autònomes i amb l'Estat.

text: :::# Correspon a la Generalitat la competència executiva en matèria de salvament marítim, en els termes que determini la legislació de l'Estat.

text: :::# La Generalitat participa en l'execució en matèria de seguretat nuclear, en els termes que siguin acordats en els convenis subscrits a aquest efecte i, si s'escau, en les lleis.

text: :::https://web.gencat.cat/ca/generalitat/estatut/estatut2006/titol_4/

text: :::L'estat d'emergència no és d'àmbit estatal, també pot ser regional, com el cas d'un incendi, i continua sent un estat d'emergència.

text: :::El text està copiat dels documents dels plans especials i modificat per a seguir un format apte per a la viquipèdia. Si que és veritat que es pot fer un resum, i potser s'hauria de fer, sobre cada pla especial que s'esmenta. El meu objectiu en aquest article és aprofundir en temes d'interès per als lectors de parla catalana que els sigui útil. Marti.bdb (disc.) 21:02, 26 oct 2023 (CEST)
replies: text: ::::Gràcies per la resposta . La cita que aportes no diu res de cap estat d'emergència, sinó que parla d'emergències en general i de les accions que pot prendre la Generalitat que, en cap cas és la declaració d'un estat d'emergència. Pots veure-ho a la documentació del Parlament Europeiu [enllaç, pàgina 20]; els estats d'emergència que es poden declarar a Espanya són els d'alarma, emergència [sic] (es refereixen a excepció) i setge. De fet, a l'apartat 'Visió general' del nostre article fa referència a l'estat d'excepció de Schmitt, pel que ja es veu que l'article no refereix a emergències ni els seus plans sinó que refereix als estats d'emergència pròpiament dits. A banda d'això, no crec que tal i com està redactat l'article, amb un bon percentatge de text copiat directament de les fonts, es pugui mantenir gran part de la informació. De totes maneres, si es volgués parafrasejar i modificar el que s'hi diu, crec s'hauria de transcriure a l'article adequat en cada cas.--Darth (disc.) 21:30, 26 oct 2023 (CEST)
replies: text: :::::Ley Orgánica 4/1981 consolidada:

text: :::::CAPÍTULO II

text: :::::Artículo séptimo.

text: :::::A los efectos del estado de alarma la Autoridad competente será el Gobierno o, por delegación de éste, el Presidente de la Comunidad Autónoma cuando la declaración afecte exclusivamente a todo o parte del territorio de una Comunidad.

text: :::::https://www.boe.es/buscar/act.php?id=BOE-A-1981-12774#top

text: :::::He estat mirant més i sembla que els plans especials de la Generalitat són el pas previ que s'hauria d'aplicar abans d'utilitzar el recurs d'estat d'emergència. Si voleu es pot fer un altre article sobre els plans especials de la Generalitat o si no es treu i ja està. Marti.bdb (disc.) 08:59, 27 oct 2023 (CEST)
thread_title:  Tema de l'article